สดุดีทีมแพทย์ไทย หลังครบ 100 วัน ต่อสู้โควิด-19 จนอัตราผู้ป่วยต่ำกว่า 1%
ศบค. โพสต์ข้อความ สดุดีทีมแพทย์ไทย นักวิจัย รวมถึง อสม. กว่า 1 ล้านคน นักรบแถวหน้าสู้โควิด-19 มาเป็นเวลา 100 วันเต็ม จนพบอัตราผู้ป่วยใหม่ต่ำกว่า 1%เฟซบุ๊กเพจ ศูนย์บริหารสถานการณ์โควิด-19 -ศบค. โพสต์ข้อความขอสดุดีทีมแพทย์ไทย หลังครบ 100 วันแห่งการต่อสู้โดยระบุว่า นับตั้งแต่วันที่ 13 มกราคม 2563 วันที่มีการรายงานผู้ป่วยติดเชื้อโควิด-19 เป็นรายแรกในประเทศไทย ซึ่งเป็นนักท่องเที่ยวชาวจีน และเป็นผู้ป่วยโควิด-19 นอกประเทศจีนเป็นรายแรก นับถึงวันนี้ 22 เมษายน นับเป็นเวลา 100 วันแล้ว ที่ทีมบุคลากรทางการแพทย์ ทั้งแพทย์ พยาบาล นักวิจัย รวมถึง อสม. ทั่วประเทศ กว่า 1 ล้านคน ได้ทำหน้าที่เป็นนักสู้แนวหน้า เสียสละ ทุ่มเทแรงกาย แรงใจ เพื่อช่วยกันดึงกราฟ ยอดผู้ติดเชื้อให้ตกลงมาจนประสบความสำเร็จ จากที่สูงสุด 188 รายในหนึ่งวัน (22 มี.ค. 63) จนลดลงมาเรื่อยๆ วันนี้เหลือ 15 รายนอกจากนั้น ทีมแพทย์ไทย ยังสามารถรักษาผู้ป่วยทั้งไทยและต่างชาติ จนมีผู้รักษาหายดีเพิ่มขึ้นเรื่อยๆ วันนี้มีผู้หายดีมากถึง 244 ราย มากกว่ายอดผู้ติดเชื้อถึงมากกว่า 16 เท่า ทำให้ยอดของผู้หายดี สูงถึง 2352 เข้าใกล้ยอดผู้ติดเชื้อสะสม 2826 ราย เข้าไปทุกที เหลือผู้ป่วยที่ยังรักษาอยู่ 425 ราย จากที่เคยขึ้นสูงสุด 1472 ราย (5 เม.ย.63)เราเคยหวั่นกลัวว่าอัตราการเพิ่มขึ้นของผู้ป่วย จะขึ้นไปถึง 20% หรือ 30% อย่างในบางประเทศ ซึ่งจะก่อให้เกิดสภาวะที่ทำให้คนป่วยล้นโรงพยาบาล และมีผู้เสียชีวิตจำนวนมาก ซึ่งเราเคยมีบางวันที่อัตราการเพิ่มนั้นถึงไปสูงถึง 45% (22 มี.ค. 63) แต่ด้วยความสามารถของบุคลากรทางการแพทย์ของไทย รวมทั้งความร่วมมือของประชาชนส่วนใหญ่ ทำให้เหตุการณ์เช่นนั้นไม่เกิดขึ้น และค่อยๆ ลดลง จนเหลือเพียงเลขหลักเดียว จนวันนี้อัตรานั้นต่ำกว่า 1% แล้วในวันนี้ ที่ครบ 100 วันของการต่อสู้กับโรคร้าย โควิด-19 เพจ ศบค. ขอสดุดีและขอบคุณบุคลากรทางการแพทย์ ทั้งแพทย์ พยาบาล อสม. และทุกคนที่เสียสละ อดทนร่วมกันจนมาถึงวันนี้ที่มาจาก เฟซบุ๊กศูนย์บริหารสถานการณ์โควิด-19-ศบค.
ศบค. โพสต์ข้อความ สดุดีทีมแพทย์ไทย นักวิจัย รวมถึง อสม. กว่า 1 ล้านคน นักรบแถวหน้าสู้โควิด-19 มาเป็นเวลา 100 วันเต็ม จนพบอัตราผู้ป่วยใหม่ต่ำกว่า 1%
โควิด-19,ไวรัสโคโรนา,ยอดผู้ติดเชื้อโควิด-19,ยอดผู้ป่วยโควิด-19,สดุดีทีมแพทย์,100 วัน,ไฮไลต์ไวรัสโคโรน่า,ข่าวทั่วไป